3. РИБАРСТВО

1. 31994 R 1626: Регламент (ЕО) № 1626/94 на Съвета от 27 юни 1994 г. утвърждаващ някои технически мерки за опазването на рибните ресурси в Средиземно море (ОВ L 171, 6.7.1994 г., стр. 1), изменен с:

- 31996 R 1075: Регламент (ЕО) № 1075/96 на Съвета от 10.6.1996 г. (ОВ L 142, 15.6.1996 г., стр. 1),

- 31998 R 0782: Регламент (ЕО) № 782/98 на Съвета от 7.4.1998 г. (ОВ L 113, 15.4.1998 г., стр. 6),

- 31999 R 1448: Регламент (ЕО) № 1448/1999 на Съвета от 24.6.1999 г. (ОВ L 167, 2.7.1999 г., стр. 7),

- 32000 R 0812: Регламент (ЕО) № 812/2000 на Съвета от 17.4.2000 г. (ОВ L 100, 20.4.2000 г., стр. 3),

- 32000 R 2550: Регламент (ЕО) № 2550/2000 на Съвета от 17.11.2000 г. (ОВ L 292, 21.11.2000 г., стр. 7),

- 32001 R 0973: Регламент (ЕО) № 973/2001 на Съвета от 14.5.2001 г. (ОВ L 137, 19.5.2001 г., стр. 1).

Съветът изменя Регламент (ЕО) № 1626/94 преди датата на присъединяване на Малта с оглед приемането на необходимите мерки за опазване, свързани с Малта съгласно следните насоки:

- риболовът в зоната на управление от 25 мили следва да се ограничи до крайбрежен риболов в малки мащаби, а именно риболовни съдове с обща дължина до 12 метра, които не използват въжета, теглени с помощта на двигателя, с изключенията, описани по-долу. Общото напрежение, упражнено от съдовете до 12 метра, не трябва да надвишава нивата от предходни години;

- при все това обаче тралери с обща дължина до 24 метра могат да извършват риболов в зоната на управление от 25 мили в някои области за тралене. Общият риболовен капацитет на тралерите, измерен в мощност на двигателя (kW), не надвишава този, наблюдаван през годините 2000 - 2001 в областта на зоната на управление от 25 мили, а мощността на двигателя на всеки отделен тралер, извършващ риболов във води с дълбочина до 200 метра не надвишава 185 kW (250 к.с.). Тези ограничения могат да бъдат преразгледани в светлината на нови научни данни, съгласно препоръките на съответните научни органи.

- броят на съдовете, които участват в риболова lаmpuki (Coryphаenа hippurus – делфин) е ограничен до 130. В разпределението и поставянето на УСР (уреди за събиране на риба) през риболовния сезон, който обикновено е от август до декември, могат да участват всички риболовци от Общността на недискриминационен принцип, но само след 12-та миля за риболовци, които не са малтийски граждани;

- всички съдове, надвишаващи обща дължина от 12 метра, които имат разрешение за риболов в зоната на управление от 25 мили и които включват дънни тралери, съдове с рибарски мрежи тип "lаmpаrа", съдове, извършващи риболов lаmpuki с уреди за събиране на риба и съдове с пелагични рибарски мрежи и промишлени longlines за риба тон и други силно мигриращи видове, ще бъдат включени в списък. Всяко възможно увеличение на капацитета на риболова трябва да осигури устойчиво опазване на зоната.

Подробните правила за изготвяне на горепосочения списък, за система за наблюдение на капацитета на риболов и при необходимост за риболова lаmpuki в зоната на управление от 25 мили се приема в съответствие с процедурата, постановена в член 18 от Регламент (ЕИО) № 3760/92 [1] за създаване на общностна система за рибарство и аквакултури. В съответствие с правото на Общността аcquis се определят ефективни методи за мониторинг.

При присъединяването на Малта условията на тази схема за управление на капацитета на риболова се преразглежда въз основа на нови научни данни по препоръка на съответните научни органи, за да се оцени техния ефект за опазване на ресурсите.

При присъединяване на Малта проблемът с възможни конфликти между различните риболовни принадлежности и възможните мерки за тяхното намаляване ще се разгледат на общностно ниво.

В съответствие с Регламент (ЕО) № 1239/98 [2], изменящ Регламент (ЕО) № 894/97, утвърждаващ някои технически мерки за опазването на рибните ресурси, се забранява използването на плаващи рибарски мрежи в зоната на управление от 25 мили.

Тези мерки по опазването ще бъдат недискриминационни и ще се прилагат в цялата зона на управление от 25 мили.

Горното решение не засяга изготвянето на вторично законодателство в тази област.

2. 31998 R 0088: Регламент (ЕО) № 88/98 на Съвета от 18 декември 1997 г. утвърждаващ някои технически мерки за опазването на рибните ресурси във водите на Балтийско море, Белтс и Оресунд (ОВ L 9, 15.1.1998 г., стр. 1), изменен с:

- 31998 R 1520: Регламент (ЕО) № 1520/98 на Съвета от 13.7.1998 г. (ОВ L 201, 17.7.1998 г., стр. 1).

Съветът изменя Регламент (ЕО) № 88/98 преди датата на присъединяване с оглед приемането на необходимите мерки за опазване съгласно следните насоки:

- мощността на двигателите на съдовете, на които е разрешено да извършват риболов в залива на Рига, не надвишава 221 kW;

- съдовете, на които е разрешено да извършват риболов в залива на Рига ще бъдат включени в списък; списъкът се създава с цел да се осигури, че общият риболовен капацитет измерен в мощност на двигателя (kW), не надвишава този, наблюдаван през годините 2000 2001 в залива на Рига.

Тези технически мерки по опазване ще бъдат недискриминационни и ще се прилагат в целия залив на Рига.

Горното решение не засяга изготвянето на вторично законодателство в тази област.

[1] ОВ L 389, 31.12.1992 г., стр. 1.

[2] ОВ L 171, 17.6.1998 г., стр. 1.

--------------------------------------------------